CELEX: 62018TN0372
Language: hr
Date: 2018-06-20 00:00:00
Title: Predmet T-372/18: Tužba podnesena 20. lipnja 2018. – Colombani protiv ESVD-a

10.9.2018   
            
            
               HR
            
            
               Službeni list Europske unije
            
            
               C 319/16
            
         
      Tužba podnesena 20. lipnja 2018. – Colombani protiv ESVD-a
      (Predmet T-372/18)
      (2018/C 319/19)
      Jezik postupka: francuski
      
         Stranke
      
      
         Tužitelj: Jean-Marc Colombani (Bruxelles, Belgija) (zastupnik: N. de Montigny, odvjetnik)
      
         Tuženik: Europska služba za vanjsko djelovanje
      
         Tužbeni zahtjev
      
      Tužitelj od Općeg suda zahtijeva da:
      proglasi i presudi:
      
                  —
               
               
                  poništenje odluke glavnog direktora za proračun i upravu ESVD-a od 9. studenoga 2017. (ADMIN(2017)21) o uspostavi popisa promaknutih dužnosnika za razdoblje 2017. u dijelu u kojem ne spominje tužiteljevo ime;
               
            naloži tuženiku snošenje troškova.
      
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog, koji se temelji na prigovoru nezakonitosti općih provedbenih odredaba koje je ESVD primijenio u postupku promaknuća.
               
            
                  2.
               
               
                  Drugi tužbeni razlog, koji se temelji na povredi dužnosti, nepoštovanju postupka koji prethodi donošenju popisa osoba predloženih za promaknuće i na nejednakom postupanju.
               
            
                  3.
               
               
                  Treći tužbeni razlog, koji se temelji na tome da opće provedbene odredbe ESVD-a povređuju članak 45. Pravilnika o osoblju.
               
            
                  4.
               
               
                  Četvrti tužbeni razlog, koji se temelji na očitoj pogrešci u ocjeni zasluga tužitelja i nejednakom postupanju pri ocjeni kriterija radnog staža.